ไทยพบผู้ติดเชื้อ “โควิด” ใหม่ 9 ราย มาจากต่างประเทศ ยอดป่วยสะสม 3,652 คน
ไทยพบผู้ติดเชื้อ “โควิด” ใหม่ 9 ราย มาจากต่างประเทศ ยอดป่วยสะสม 3,652 คน
ไทยพบผู้ติดเชื้อ “โควิด” ใหม่ 9 ราย มาจากต่างประเทศ ยอดป่วยสะสม 3,652 คน
14 ต.ค. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ในประเทศ วันนี้ (14 ต.ค.63) ว่า พบผู้ป่วยยืนยันติดเชื้อรายใหม่เพิ่ม 9 ราย เป็นผู้ที่เดินทางมาจากต่างประเทศและเข้าสถานกักกัน (Quarantine Facilities) ประกอบด้วย อินเดีย 2 ราย ญี่ปุ่น 1 ราย ซูดานใต้ 3 ราย และสหรัฐอาหรับเอมิเรตส์ 3 ราย
ส่งผลให้ขณะนี้มีจำนวนผู้ป่วยยืนยันสะสมล่าสุดอยู่ที่ 3,652 ราย เป็นผู้ป่วยที่ติดเชื้อภายในประเทศ 2,445 ราย และผู้ป่วยที่ตรวจพบในสถานกักกันที่รัฐจัดให้ 714 ราย ส่วนผู้ป่วยรักษาหายแล้วอยู่ที่ 3,457 ราย ยังมีผู้ป่วยรักษาตัวอยู่ในโรงพยาบาล 136 ราย ขณะที่ไม่มีผู้เสียชีวิตเพิ่มเติม โดยยอดผู้เสียชีวิตสะสมอยู่ที่ 59 ราย